1. ניצול אנרגיה חלופית אפשרויות ומאפיינים ::

מעבר לחיסכון, ניתן לשמר את מקורות האנרגיה המשמשים אותנו כיום, ע"י מעבר למקורות אנרגיה חלופיים. שימוש במקורות אנרגיה חלופיים גם יביא להקטנה בקצב ייצור הפחמן הדו חמצני (גז חממה) ומזהמים אחרים הנובעים מצריכה של מקורות אנרגיה מאובנים. במלה מקורות חלופיים, הכוונה היא בד"כ למקורות טבעיים, אבל יש גם אפשרויות אחרות: אנרגיה גרעינית, ייצור אתנול ממקור צמחי, אגירה שאובה.

1. אנרגיית השמש
	1. אפשרויות:

לכאורה, האפשרויות בלתי מוגבלות. כמות האנרגיה המגיעה מהשמש לכדור הארץ בסה"כ גבוהה בהרבה מכל כמות האנרגיה הנצרכת. ישנן שיטות שונות לניצול אנרגיית השמש, הן בהפיכתה לאנרגיה חשמלית והן בהפיכתה לאנרגית חום.

* 1. מאפיינים:

אנרגיה בצפיפות נמוכה (שטף האנרגיה המרבי הוא 1 קילו וואט למטר מרובע ובד"כ נמוך יותר. ייצור לא אחיד ומשתנה לאורך שעות היום ולאורך השנה. ייצור בקנה מידה גדול (מקומות מדבריים בד"כ) רחוק מהמקומות בהם הוא דרוש.

1. אנרגית מים
	1. אפשרויות:

ניצול כוח המים הזורמים בנהרות לייצור חשמל, במקומות בהם יש מפלים וע"י הקמת סכרים. שימוש אפשרי נוסף: ניצול תופעת הגאות והשפל בים.

* 1. מאפיינים:

אנרגיה הזמינה לאורך כל השנה, 24 שעות ביממה. כמות האנרגיה שניתן להפיק תלויה בכמות הגשמים שירדו באותה שנה. הקמת סכרים גורמת לפגיעה קשה בטבע . לדוגמה: סכר אסואן במיצרים מונע הגעה של חול לדלתת הנילוס. כתוצאה מכך, יש כירסום מתמיד בדלתה שיביא בסופו של דבר להיעלמותה. בעקבות זאת תיגרם גם שליקה של חופי מדינת ישראל. ייצור החשמל נעשה בד"כ רחוק מהמקומות בהם הוא נחוץ.

1. אנרגית רוח
	1. אפשרויות: ניצול אנרגיית הרוח ע"י טורבינות אשר הרוח מסובבת ובכך נוצר חשמל. ניתן להקים תחנות כוח המבוססות על טורבינות רוח בלב ים, במקומות בהם יש רוחות חזקות במשך רוב ימות השנה.
	2. מאפיינים:זמינות האנרגיה ביחוד ביבשה, אינה רציפה לאורך כל שעות היממה. טורבינה המוקמת ביבשה משמיעה רעש חזק הדורש הרחקה משכנים. הטורבינות מפריעות לתנועת הציפורים וכדי להבטיח שאין פגיעה יש לבצע סקר מתאים. ייצור האנרגיה הינו בד"כ לא במקום הדרישה.